CELEX: 32006D0552
Language: sl
Date: 2006-08-03 00:00:00
Title: 2006/552/ES: Odločba Komisije z dne  3. avgusta 2006  o spremembi Priloge XI k Direktivi Sveta 2003/85/ES v zvezi s seznamom laboratorijev, pooblaščenih za ravnanje z živim virusom slinavke in parkljevke za proizvodnjo cepiva  (notificirano pod dokumentarno številko C(2006) 3447)   (Besedilo velja za EGP)

8.8.2006   
            
            
               SL
            
            
               Uradni list Evropske unije
            
            
               L 217/29
            
         ODLOČBA KOMISIJE
   z dne 3. avgusta 2006
   o spremembi Priloge XI k Direktivi Sveta 2003/85/ES v zvezi s seznamom laboratorijev, pooblaščenih za ravnanje z živim virusom slinavke in parkljevke za proizvodnjo cepiva
   (notificirano pod dokumentarno številko C(2006) 3447)
   (Besedilo velja za EGP)
   (2006/552/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS (1), in zlasti člena 67(2) Direktive,
   ob upoštevanju naslednjega:
   
               (1)
            
            
               Direktiva 2003/85/ES določa minimalne nadzorne ukrepe, ki se uporabijo v primeru izbruha slinavke in parkljevke ter nekatere preventivne ukrepe za izboljševanje osveščenosti o bolezni ter pripravljenosti pristojnih organov in kmetov na slinavko in parkljevko.
            
         
               (2)
            
            
               Preventivni ukrepi, določeni v Direktivi 2003/95/ES vključujejo določbo, ki države članice obvezuje, da se ravnanje z živim virusom slinavke in parkljevke za proizvodnjo bodisi inaktiviranih antigenov za proizvodnjo cepiv bodisi cepiv ter z njimi povezanih raziskav izvaja le v odobrenih laboratorijih, navedenih v delu B Priloge XI k tej direktivi.
            
         
               (3)
            
            
               Pristojni nemški organi so uradno obvestili Komisijo o nekaterih spremembah v zvezi s proizvajalci cepiva za slinavko in parkljevko v tej državi članici. Nemčija je obnovila potrebna varnostna jamstva za laboratorij, ki se nahaja na njenem ozemlju.
            
         
               (4)
            
            
               Iz varnostnih razlogov je pomembno vzdrževati posodobljen seznam laboratorijev, pooblaščenih za ravnanje z živim virusom slinavke in parkljevke za proizvodnjo cepiva iz Direktive 2003/85/ES.
            
         
               (5)
            
            
               Seznam laboratorijev, pooblaščenih za ravnanje z živim virusom slinavke in parkljevke za proizvodnjo cepiva je treba v delu B Priloge XI k Direktivi 2003/85/ES ustrezno nadomestiti z besedilom iz Priloge k tej odločbi.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   V Prilogi XI k Odločbi 2003/85/ES se del B nadomesti z besedilom v Prilogi k tej odločbi.
   Člen 2
   Ta odločba začne veljati 3. julija 2006.
   Člen 3
   Ta odločba je naslovljena na države članice.
   
      V Bruslju, 3. avgusta 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 306, 22.11.2003, str. 1. Direktiva, kakor je bila nazadnje spremenjena z Odločbo Komisije 2005/615/ES (UL L 213, 18.8.2005, str. 14).
   
      PRILOGA
      V Prilogi XI k Direktivi 2003/85/ES se del B nadomesti z:
      
         „Laboratoriji, pooblaščeni za ravnanje z živim virusom slinavke in parkljevke za proizvodnjo cepiva
         
                     Država članica, v kateri je laboratorij
                  
                  
                     Laboratorij
                  
               
                     Oznaka ISO
                  
                  
                     Ime
                  
               
                     DE
                  
                  
                     Nemčija
                  
                  
                     Intervet International GmbH, Köln
                  
               
                     FR
                  
                  
                     Francija
                  
                  
                     Merial, S.A.S., Laboratoire IFFA, Lyon
                  
               
                     GB
                  
                  
                     Združeno kraljestvo
                  
                  
                     Merial, S.A.S., Pirbright Laboratory, Pirbright
                  
               
                     NL
                  
                  
                     Nizozemska
                  
                  
                     CIDC-Lelystad,
                     Central Institute for Animal Disease Control, Lelystad“